
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte                                                                            Bucureşti, 16.10.2006                                       

şi problemele minorităţilor naţionale 
                                                                              Nr.PL-X.686/2006                                       
BIROUL PERMANENT

AL

CAMEREI DEPUTAŢILOR

           Vă înaintăm alăturat RAPORTUL asupra proiectului de Lege privind consacrarea zilei de 13 decembrie ca sărbătoare a etniei tătare din România, trimis spre dezbatere în fond, cu adresa nr. PL-X 686 din 18 septembrie 2006, înregistrat cu nr.25/776/19 septembrie 2006.

În raport de obiectul şi conţinutul său, proiectul de lege face parte din categoria legilor ordinare. 
     PREŞEDINTE                                                                   SECRETAR

Nicolae Păun                                                                  Buciuta Ştefan

PARLAMENTUL ROMÂNIEI

CAMERA DEPUTAŢILOR

	Comisia pentru drepturile omului,  culte şi problemele minorităţilor naţionale
	                                                             Bucureşti,  16.10.2006                         

                                                              Nr.  P.L-X  686/2006




RAPORT 

asupra proiectului de Lege privind consacrarea zilei de 13 decembrie ca sărbătoare a etniei tătare din România  

            În conformitate cu prevederile art.95 din Regulamentul Camerei Deputaţilor, republicat, Comisia pentru drepturile omului, culte şi problemele minorităţilor naţionale a fost sesizată spre dezbatere în fond, cu proiectul de Lege privind consacrarea zilei de 13 decembrie ca sărbătoare a etniei tătare din România, trimis  cu adresa nr.Pl-X 686 din 18 septembrie 2006 şi înregistrat sub nr.25/776/19 septembrie 2006. 

Potrivit prevederilor art.75 din Constituţia României şi cele ale art.92 alin.(9) pct.1) din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din 13 septembrie 2006.

Consiliul Legislativ a avizat favorabil proiectul de lege conform avizului nr. 496 din 6 aprilie 2006.
Guvernul, prin punctul său de vedere trimis cu adresa nr. 1519  din 16 mai 2006, nu susţine adoptarea iniţiativei legislative în forma prezentată.  
Comisia pentru administraţie publică, amenajarea teritoriului şi echilibru ecologic, cu avizul nr.26/1146 din 2 octombrie 2006, a avizat favorabil proiectul de lege în forma adoptată de Senat.

Comisia pentru cultură, arte, mijloace de informare în masă, cu avizul nr.30/360/04.10.2006, a avizat favorabil proiectul de lege cu amendamente.

Comisia juridică, de disciplină şi imunităţi a avizat negativ proiectul de lege, cu avizul nr. PLx 686/ 10.10.2006.

Proiectul de lege supus dezbaterii are ca obiect de reglementare consacrarea zilei de 13 decembrie ca sărbătoare a etniei tătare din România.
În raport de obiectul şi conţinutul său, proiectul de lege face parte din categoria legilor ordinare. 

În conformitate cu prevederile art. 61 din Regulamentul Camerei Deputaţilor, republicat, membrii comisiei au examinat proiectul de lege. în şedinţa din 11 octombrie 2006.
La lucrările comisiei au fost prezenţi 13 de deputaţi  din totalul de 15  membri ai comisiei.

La dezbaterea proiectului de lege a participat, în calitate de iniţiator, domnul deputat Aledin Amet. 

Cu ocazia dezbaterilor, membrii comisiei au concluzionat că proiectul de lege adoptat de Senat poate fi acceptat într-o formă amendată, având în vedere amendamentele propuse de Comisia pentru cultură, arte, mijloace de informare în masă şi opiniile exprimate de iniţiator şi unii membrii ai comisiei.  
Raportul comisiei a fost adoptat cu unanimitate de voturi.

În urma examinării iniţiativei legislative de faţă, Comisia propune plenului Camerei Deputaţilor spre dezbatere şi aprobare, proiectul de Lege privind consacrarea zilei de 13 decembrie ca sărbătoare a etniei tătare din România, cu următoarele amendamente admise, care sunt redate în Anexă:
                               Anexă
                                  

	Nr. Crt.
	Text iniţial
	Text propus de comisie

 şi autorul amendamentului
	Motivare

	0.
	1.
	2.
	3.

	1
	       Titlul legii

     Lege pentru consacrarea zilei de 13 decembrie ca sărbătoare a etniei tătare din România 
	Text nemodificat
	

	2.
	Art.1. Se consacră ziua de 13 decembrie ca sărbătoare a etniei tătare din România.
	Text nemodificat
	

	3.
	Art.2  În localităţile unde trăiesc etnici tătari, autorităţile respective vor sprijini organizarea manifestărilor cultural-artistice (spectacole, lansări de carte, expoziţii), dacă acestea vor fi iniţiate.
	1. Articolul 2 se modifică şi va avea următorul cuprins:  

 “Art.2 În localităţile unde trăiesc etnici tătari, autorităţile administraţiei publice locale sprijină organizarea manifestărilor cultural-artistice, dedicate zilei de 13 decembrie.”  

Autor: Comisia pentru cultură, arte, mijloace de informare în masă şi Comisia pentru drepturile omului, culte şi problemele minorităţilor naţionale
	Pentru o mai clară şi mai precisă formulare, cât şi din considerente de tehnică legislativă

	4.
	Art.3 – Societatea   Română  de  Televiziune  şi Societatea  Română  de  Radiodifuziune  vor reda, în cadrul unor emisiuni speciale, aspecte de la aceste manifestări.”

	2. Articolul 3 se modifică şi va avea următorul cuprins
„Art.3 – Societatea   Română  de  Televiziune  şi Societatea  Română  de  Radiodifuziune  pot transmite, în cadrul unor emisiuni speciale, aspecte de la aceste manifestări.”
Autor: Comisia pentru cultură, arte, mijloace de informare în masă şi Comisia pentru drepturile omului, culte şi problemele minorităţilor naţionale
	Pentru o exprimare mai precisă şi mai adecvată 


           PREŞEDINTE,                             
                                                SECRETAR,

                             Nicolae Păun                                                   


     Buciuta Stefan

